ຂປລ. ໃນວັນທີ 22 ມີນາ 2021 ທີ່ຫ້ອງປະຊຸມໃຫຍ່ສະພາແຫ່ງຊາດ ຫລັງໃໝ່ (ທາດ ຫລວງ), ນະຄອນຫລວງວຽງຈັນ ກອງປະຊຸມ ຄັ້ງປະຖົມມະລຶກ ຂອງສະພາແຫ່ງຊາດ ຊຸດທີ IX ໄດ້ໄຂຂຶ້ນຢ່າງເປັນທາງການ ພາຍໃຕ້ການເປັນປະທານຂອງ ທ່ານ ນາງ ປານີ ຢາທໍ່ຕູ້ ປະທານ ສະພາແຫ່ງຊາດ ເປັນກຽດເຂົ້າຮ່ວມຂອງ ທ່ານ ທອງລຸນ ສີສຸລິດ ເລຂາທິການໃຫຍ່ຄະນະບໍລິຫານງານສູນກາງພັກ ປະຊາຊົນປະຕິວັດລາວ, ນາຍົກລັດຖະມົນຕີ ແຫ່ງ ສປປ ລາວ, ທ່ານ ບຸນຍັງ ວໍລະຈິດ ປະ ທານປະເທດ ແຫ່ງ ສປປ ລາວ, ມີບັນດາການນຳພັກ-ລັດ, ອະດີດການນຳຂັ້ນສູງ, ພະນັກງານປະຕິ ວັດອາວຸໂສ, ສະມາຊິກສາະພາແຫ່ງຊາດ ແລະ ແຂກຖືກເຊີນ ເຂົ້າຮ່ວມ.
ທ່ານ ນາງ ປານີ ຢາທໍ່ຕູ້ ໄດ້ກ່າວໄຂກອງປະຊຸມ ຢ່າງເປັນທາງການ ໂດຍທ່ານໄດ້ກ່າວ ບາງເນື້ອໃນສຳຄັນວ່າ: ກອງປະຊຸມຄັ້ງນີ້, ຈະດໍາເນີນ ໄປເຖິງ ວັນທີ 26 ມີນາ 2021, ເຊິ່ງຈະໄດ້ຮັບຟັງການລາຍງານ, ພິຈາລະນາ ແລະ ຮັບຮອງເອົາບັນຫາ ສຳຄັນພື້ນຖານຂອງຊາດ ດັ່ງນີ້: ຮັບຟັງ ລາຍງານ ຂອງຄະນະກໍາມະການ ເລືອກຕັ້ງລະດັບຊາດ ກ່ຽວກັບຜົນສໍາເລັດ ຂອງການເລືອກຕັ້ງ ແລະ ຢັ້ງ ຢືນຄຸນລັກສະນະ ຂອງສະມາຊິກ ສະພາແຫ່ງຊາດ ຊຸດທີ IX; ພິຈາລະນາ ແລະ ຮັບຮອງໂຄງປະກອບກົງຈັກ ແລະ ບຸກຄະລາກອນຂອງ ສະພາແຫ່ງຊາດ ຊຸດທີ IX ເປັນຕົ້ນ: ເລືອກຕັ້ງປະທານ ສະພາແຫ່ງຊາດ ຊຸດທີ IX ຕາມການສະເໜີ ຂອງຄະນະປະຈໍາ ສະພາແຫ່ງຊາດ ຊຸດທີ VIII, ເລືອກຕັ້ງຮອງປະ ທານສະພາແຫ່ງຊາດ ແລະ ກໍາມະການຄະນະ ປະຈໍາສະພາແຫ່ງຊາດ ຕາມການສະເໜີ ຂອງປະທານສະພາແຫ່ງຊາດ ຊຸດທີ IX, ພິຈາລະນາ, ຮັບຮອງການ ແຕ່ງຕັ້ງປະທານກໍາມາທິການ, ເລຂາທິການສະພາແຫ່ງຊາດ, ຮອງປະທານກໍາມາທິການ ສະພາແຫ່ງຊາດ ຕາມການສະເໜີ ຂອງຄະນະປະຈໍາສະ ພາແຫ່ງຊາດ, ເລືອກຕັ້ງປະທານປະເທດ ແລະ ຮອງປະທານປະເທດ ຕາມການສະເໜີ ຂອງຄະນະປະຈໍາສະພາແຫ່ງຊາດ, ພິຈາລະນາ ແລະ ຮັບຮອງໂຄງປະກອບກົງຈັກ ແລະ ບຸກຄະລາກອນ ຂອງລັດຖະບານ ເປັນຕົ້ນ: ເລືອກຕັ້ງນາຍົກລັດຖະມົນຕີ ຕາມການສະເໜີ ຂອງປະທານປະເທດ; ພິຈາລະ ນາ, ຮັບຮອງການແຕ່ງຕັ້ງ ບັນດາຮອງນາຍົກລັດຖະມົນຕີ ແລະ ສະມາຊິກລັດຖະບານ ຕາມການສະ ເໜີຂອງນາຍົກລັດຖະມົນຕີ.
ພ້ອມກັນນີ້, ໃນກອງປະຊຸມຍັງ ຈະໄດ້ເລືອກຕັ້ງບຸກຄະລາກອນ ຂອງອົງການໄອຍະການປະຊາ ຊົນສູງສຸດ ແລະ ສານປະຊາຊົນສູງສຸດ: ເລືອກຕັ້ງຫົວໜ້າອົງການ ໄອຍະການປະຊາຊົນສູງສຸດ ຕາມການສະເໜີ ຂອງປະທານປະເທດ; ເລືອກຕັ້ງປະທານສານ ປະຊາຊົນສູງສຸດ ຕາມການ ສະເໜີຂອງປະ ທານປະເທດ; ເລືອກຕັ້ງບຸກຄະລາກອນ ຂອງອົງການກວດສອບແຫ່ງລັດ ແລະ ອົງການກວດກາແຫ່ງລັດ: ເລືອກຕັ້ງປະທານ ອົງການ ກວດສອບແຫ່ງລັດ ຕາມການສະເໜີ ຂອງປະທານປະເທດ, ເລືອກຕັ້ງປະທານອົງການ ກວດກາແຫ່ງລັດ ຕາມການສະເໜີ ຂອງປະທານ ປະເທດ. ນອກຈາກນີ້, ພິຈາລະນາ, ຮັບຮອງບົດລາຍງານຂອງທ່ານ ນາຍົກລັດຖະມົນຕີ ກ່ຽວກັບການຈັດຕັ້ງປະຕິບັດ ແຜນພັັັດທະນາເສດ ຖະກິດ-ສັງຄົມ ແຫ່ງຊາດ 5 ປີ ຄັ້ງທີ VIII (2016-2020) ແລະ ການຈັດຕັ້ງປະຕິບັດ ແຜນງົບປະມານແຫ່ງລັດ 5 ປີ (2016-2020); ແຜນພັດທະນາ ເສດຖະກິດ-ສັງຄົມ ແຫ່ງຊາດ 5 ປີ ຄັ້ງທີ IX (2021-2025) ແລະ ແຜນງົບປະມານ ແຫ່ງລັດ 5 ປີ (2021-2025); ພິຈາລະນາ, ຮັບຮອງບົດ ລາຍງານ ການຈັດຕັ້ງປະຕິບັດ ແຜນການເຄື່ອນໄຫວ ວຽກງານ 5 ປີ (2016-2020) ແລະ ທິດທາງແຜນ ການເຄື່ອນ ໄຫວວຽກງານ 5 ປີ (2021-2025) ຂອງອົງການໄອຍະການ ປະຊາຊົນສູງສຸດ ແລະ ສານປະຊາຊົນສູງສຸດ; ພິຈາລະນາ, ຮັບຮອງ ບົດລາຍງານ ການຈັດຕັ້ງປະຕິບັດ ແຜນການເຄື່ອນ ໄຫວວຽກງານ 5 ປີ (2016-2020) ແລະ ທິດທາງແຜນການ ເຄື່ອນໄຫວວຽກງານ 5 ປີ (2021-2025) ຂອງອົງການ ກວດສອບແຫ່ງລັດ ແລະ ອົງການກວດກາແຫ່ງລັດ; ພິຈາລະນາ, ຮັບຮອງບົດລາຍງານກ່ຽວກັບ ທິດທາງແຜນການ ເຄື່ອນໄຫວ ວຽກງານ 5 ປີ (2021-2025); ແຜນການສ້າງ ແລະ ປັບປຸງກົດໝາຍ 5 ປີ (2021-2025) ຂອງສະພາແຫ່ງຊາດ ຊຸດທີ IX.
ແຫຼ່ງຂ່າວທີ່ມາ: ຂ່າວສານປະເທດລາວ